Osnovna škola LUČAC

Omiška 27., 21 000 Split

Klasa: 602-02/18-02

Urbroj: 2181-45-18/02-6209

Split, 19. lipnja 2018.g.

Na temelju članka 131. Zakona o odgoju i obrazovanju u osnovnoj i srednjoj školi (NN, br. 87/08, 86/09, 92/10, 105/10, 90/11, 16/12, 86/12, 94/13, 152/14, 7/17), članka 43. Zakona o ustanovama (NN, br. 76/93, 29/97, 47/99, 35/08.), te članka 71. Statuta Osnovne škole Lučac, na sjednici održanoj dana 19. lipnja 2018.g. Školski odbor Osnovne škole Lučac donio je:

**O D L U K U**

**O IMENOVANJU VRŠITELJA DUŽNOSTI**

 **RAVNATELJA/ICE ŠKOLE**

**1.Mario Šarić, učitelj tjelesne i zdravstvene kulture, imenuje se vršiteljem dužnosti ravnatelja/ice Osnovne škole Lučac do imenovanja ravnatelja/ice škole sukladno zakonskim odredbama a najduže godinu dana.**

**2. Vršitelj dužnosti ravnatelja/ice s obavljanjem dužnosti započeti će dana 20. lipnja 2018.g.**

**Obrazloženje**

Odlukom Školskog odbora Klasa: 602-02/18-02, Urbroj: 2181-45-18/02-6206 od 18. lipnja 2018.g. poništen je Natječaj za izbor i imenovanje ravnatelja/ice škole koji je objavljen 23. travnja 2018. godine u dnevnom listu Slobodna Dalmacija te na oglasnoj ploči i mrežnim stranicama Škole.

Odluka o Izboru ravnatelja Osnovne škole Lučac, Klasa: 602-02/18-02, Urbroj: 2181-45/18/02-6150 od 22. svibnja 2018.g. stavljena je van snage.

Ugovor o radu sklopljen dana 9. veljače 2018.g., Klasa: 112-03/18-01, Urbroj: 2181-45-18/02-5860, s Anom Šarić za obavljanje poslova vršiteljice dužnosti ravnatelja/ice Osnovne škole Lučac sporazumno prestaje vrijediti dana 19. lipnja 2018.g.

Dana 19. lipnja 2018.g. Školski odbor Osnovne škole Lučac, sukladno zakonskim odredbama i odredbama Statuta škole imenovao je Maria Šarića vršiteljem dužnosti ravnatelja/ice Osnovne škole Lučac te je odlučeno kao u izreci ove odluke.

Predsjednica Školskog odbora:

Lidija Čujić Živković